
Felhívás

A Polgári Magyarországért Alapítvány kuratóriuma immár huszonkettedik alkalommal adja át a Polgári Magyarországért Díjat, amely minden évben olyan személynek vagy közösségnek adományozható:

- aki/amely tudományos, közéleti, művészeti, karitatív tevékenységével maradandó szellemi, emberi értékeket hozott létre, mellyel Magyarországot, a magyarságot, annak valamely adott közösségét gazdagította, megerősödését az európai közösségen belül hitelesen, szakszerűen és hatásosan elősegítette, valamint tevékenysége jól jellemzi a polgári-keresztény-nemzeti értékközösséget.

Amennyiben a felterjesztés magánszemélyre vonatkozik, úgy hangsúlyozottnak kell lennie a közösségépítő tevékenységének!
 
A Polgári Magyarországért Díj egy plakettből és oklevélből áll, a díjjal járó juttatás összege 5 millió forint.
 
Eddigi díjazottjaink: Mádl Dalma asszony, Dr. Schmidt Mária, F. Kovács Attila, Kovács Ákos, Ékes Ilona, Dr. Gaudi-Nagy Tamás, Dr. Kopp Mária, Dr. Skrabski Árpád, Lezsák Sándor, Wilfried Martens, Duray Miklós, a Békemenet, Füsi Csaba, Miletics Andrea, Szilvágyi Gergely, a kárpátaljai Derceni Egyházi Önkéntes Tűzoltók, a Konrad-Adenauer-Stiftung, a Keskenyúton Délvidéki Tragédiánk 1944-45 Alapítvány, Osztie Zoltán atya, Kiss Gy. Csaba, Nagycsaládosok Országos Egyesülete, Dr. Csókay András, Prof. Dr. Bagdy Emőke, Schmittné Makray Katalin, a Professzorok Batthyány Köre, Hűvösvölgyi Ildikó, Martonyi János, valamint P. Dr. Barsi Balázs.
 
A felterjesztéseket magánszemélyektől vagy civil szervezetektől a következő elérhetőségeken várjuk:
· e-mail: alapitvany@szpma.hu
· levél: 1143 Budapest, Stefánia út 20.

Határidő: 2026. szeptember 13.

A felterjesztésnek legalább egy – szóközök nélkül – 800 karakteres indoklást is tartalmaznia kell! 

A díj odaítéléséről az Alapítvány Kuratóriuma 2026 őszén dönt. A díjátadás várhatóan december második felében, ünnepélyes, a sajtó számára is nyilvános keretek között történik.
 
Kavecsánszki Ádám
főigazgató

